האוטובוס החדש מדגם 7700 של חברת וולוו מצויד במערכת הינע היברידית מקבילה בעלת מנוע חשמלי ומנוע דיזל, המאפשרת חיסכון של כ- 30% בדלק והפחתת זיהום האוויר ב-50%. לאוטובוס ההיברידי שני מנועים נפרדים לגמרי, הוא מסוגל לשנע כ- 95 נוסעים לכל היותר בישיבה ובעמידה.
במהירות של עד 20 קמ"ש האוטובוס עושה שימוש בכוח המנוע החשמלי בלבד ומעבר למהירות זו מצטרף מנוע הדיזל לפעולה ומסייע לתאוצת הרכב. יתרון נוסף שקיים באוטובוס ההיברידי הוא שבכל האטה ובלימה נטען מצבר האוטובוס והאנרגיה משמשת להאצת האוטובוס חזרה למהירות הנסיעה תוך חיסכון ניכר בדלק, דבר שאינו קיים באוטובוסים המונעים בדיזל. כמו כן, האוטובוס מצויד במערכת עצור וסע המכבה את המנוע ומפסיקה כל פליטה של מזהמים בעת עמידה.
אילן קרני, מנכ"ל חברת מטרופולין: "קידום פתרונות סביבתיים כדוגמת חיסכון באנרגיה, הקטנת זיהום האוויר ומניעת התחממות גלובלית הם נדבך נוסף וחשוב בשיפור השרות לנוסע ולציבור כאחד. אנו מאמינים בהצלחת הפיילוט ומקווים שבעתיד נראה אוטובוסים היברידיים בישראל בכלל ובאשכול השרון בפרט".
1969 - אפולו 10 שבה לכדור הארץ אחרי מסע מוצלח של 8 ימים בחלל שהיה מבחן אחרון לפני הנחיתה הראשונה על הירח.
"רוב המכשולים שלנו היו נעלמים מעצמם, אילו במקום להתכופף בפניהם היינו מחליטים ללכת דרכם"